Mars på Pluto

Februar er plutselig over, og vi går inn i mars. I måneden som var hadde vi mye farger og sjørøvere på Pluto. Vi hadde både sjørøverfest og karneval i barnehagen, og begge deler var en stor hit. Vi har også vært mye på tur, hvor vi har fokusert på å gå uten vogn. Vi har også så smått fått en liten forsmak på vår. I mars skal vi se på hva som spirer og gror i jorden og på trærne. Meitemarkene er allerede observert i jorden, og vi kommer til å bruke mye tid på å undre oss sammen over både insekter og dyr. Turene vil bli lagt mot Jernaldergården og den økologiske gården hvor vi kan besøke dyr, og det er nok mange både planter og insekter vi kan inspisere på veien bort dit. De siste månedene har vi også plutselig måttet snudd om på planlagt tema fordi barnas interesser er helt andre steder enn det vi kanskje hadde planlagt. Vi er veldig opptatt av at barna skal få medvirke, så det kan godt hende det dukker opp et spontant prosjekt plutselig!

Forhåpentligvis får vi oppholdt oss noe mer utendørs også nå som varmen så vidt har begynt å melde sin ankomst. Vi har allerede hatt noen ettermiddager ute, noe barna stortrives med. Det vil nok bare bli kjekkere og kjekkere også for de yngste når vi går mot lettere dresser og sko.

Vi har også så smått begynt å se på barnegruppene til høsten. På Pluto har vi per nå fire barn (de født i 2016) som skal over på ny avdeling. Det er en stor kabal som skal gå opp, og vi kan ikke love at det ikke kommer endringer. Men slik det ser ut nå, skal alle våre fire barn over på avdeling Merkur. Der går alle de barna som gikk på Pluto i fjor, så det er allerede mange kjente for dem der. Etter vinterferien kommer vi allerede til å starte tilvenningen på Merkur. En dag i uken (hver torsdag) skal en av oss voksne på Pluto være inne på Merkur på formiddagen sammen med de fire barna som skal begynne der. Torsdag har skolestarterne egne grupper, så det vil bare være dagens 3- og 4-åringer igjen, altså den barnegruppen det blir fra høsten av. Vi har fra tidligere år veldig god erfaring med å starte tilvenningen så tidlig, slik at barna får en god og rolig overgang i august.

Vi har vært så heldige å ha Anne og Therese som studenter hos oss. Det er veldig spennende å få nye innspill og aktiviteter på avdelingen, og barna har tatt imot dem med åpne armer. Therese er ferdig med sine praksisuker nå, mens Anne blir hos oss en uke til. I tillegg får vi to nye studenter i uke 11. Ane (som var hos oss i høst) og Mariel går tredje og siste året på UiS, og har fordypning i småbarnspedagogikk.

Tirsdag 12. mars markeres barnehagedagen. Temaet i år er “Jeg lurer på….” og vi skal ha felles samling inne på avdeling Merkur med eksperimenter.

I mars har vi to bursdagsbarn. Zohor blir 2 år 10 mars og Felix blir 3 år 11 mars. Hipp Hurra for dem!

**Hilsen fra Marianne, Barbro og Julie**

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| 4.TurdagBollemandag | 5.MøtedagInne/utelek med Neptun | 6.Bakedag og grupper | 7.Utelek / turDe eldste besøker Merkur | 8.Utelek Varm lunch**Zohor 2 år** |
| 11.Turdag**Felix 3 år** | 12.MøtedagInne/utelek med Neptun | 13.Bakedag og grupper | 14.Utelek / turDe eldste besøker Merkur | 15.Utelek Varm lunch |
| 18.Turdag | 19.MøtedagInne/utelek med Neptun | 20.Bakedag og grupper | 21.Utelek / turDe eldste besøker Merkur | 22.Utelek Varm lunch |
| 25.Turdag | 26.MøtedagInne/utelek med Neptun | 27.Bakedag og grupper | 28.Utelek / turDe eldste besøker Merkur | 1.Utelek Varm lunch |